1803 hät de Großdeil vom hüttige Landkreis Waldshüet zu Vorderöstrych ghört. 1806 isch es zu Bade cho, 1952 zu Bade-Württeberg. Dört ßin d Ämter Waldshüet, Bettmaringe, Bonndorf, Klei-Laufeburg, Jestette, Nolledorf, St. Blasie, Säckige, Stüehlige, Schopfe, Düenge und Wehr uffbaut worde. Di westlige Ämter hän zum Wysechreis mit Sitz z Lörrach und spöter z Fryburg ghört. Di östlige Ämter hän zum Seechreis (Konstanz) ghört. Bis 1936 hät d Ämterydeilig oft gwechselt und vyli Ämter ßin uffglöst worde; 1936 ßin numme no d Ämter Neustadt im Schwarzwald, Säckinge und Waldshüet übrig blybe.